Den 48-årige Robin Clementsen begyndte i dag sin løbetur fra Skagen til Gibraltar.

Klokken 08 i morges begyndte Robin Clementsen fra Færøerne på en noget særlig løbetur. Han har nemlig planer om at løbe helt fra Skagen og ned til Gibraltar, der ligger på sydspidsen af den Iberiske Halvø. Den første tur går fra Skagen til Kongerslev - en "lille" tur på 120 kilometer. Hvis alt går efter planen, forventer Robin Clementsen at ankomme til Gibraltar d. 31. maj. Turen er sammenlagt 3.466 kilometer, og han skal løbe mellem 40 og 100 kilometer hver dag. Se TV2/Nord klokken 12.10, hvor vi forsøger at følge med Robin Clementsen.